Ciolacu compară moțiunea de cenzură a PSD cu naționala Elveției: Nimeni nu ne dă șanse azi.
Marcel Ciolacu compară moțiunea de cenzură cu naționala Elveției, care s-a calificat spectaculos în sferturile de finală ale EURO 2020, după ce a învins Franța la penaltiuri. Meciul s-a desfășurat la București, pe Arena Națională, iar liderul PSD a fost în tribună.
"Aseară, alături de alte zeci de mii de spectatori, am văzut ce înseamnă să lupți până în ultima clipă. Să fii epuizat, dar să crezi până la capăt în șansa ta. Ca și Elveției, nimeni nu ne dă șanse azi la moțiunea de cenzură. Dar ne vom bate până la ultimul vot. Evident, contăm și pe ratangiul de serviciu Cîțu. Hai că se poate!", a scris Ciolacu, marți dimineață, pe pagina de Facebook.Parlamentul dezbate astăzi prima moțiune de cenzură împotriva Guvernului Cîțu. Marcel Ciolacu s-a arătat încrezător că moțiunea are șanse să treacă. Totuși, pe hârtie, PSD și AUR au împreună doar 203 din cele 234 de voturi necesare pentru răsturnarea Executivului.Florin Cîțu a spus că moțiunea de cenzură nu are nici cea mai mică șansă să treacă."Nu mă simt în pericol. Parlamentarii coaliției de guvernare nu vor vota mâine moțiunea de cenzură. Dacă vor să participe de divertisment, dar nu vor vota", a spus premierul.